ให้โชค
โดย...ทีมข่าวการเงินโพสต์ทูเดย์
2 ก.ย. 2559

โดย...ทีมข่าวการเงินโพสต์ทูเดย์
งวดนี้มีคนในแวดวงการเงินมอบโชคให้กับคนรอบข้างถึง 2 คน คนแรกไม่ใช่ใคร คุณต่อ-ปิยะ ซอโสตถิกุล ที่ปรึกษาธนาคารกรุงเทพ เจ้าพ่อซีคอน ซื้อรถยนต์ใหม่ยี่ห้อบีเอ็มดับเบิลยู เพิ่งจะไปรับรถมาก่อนวันหวยออก 1 วัน จากนั้นก็จัดแจงถ่ายภาพรถใหม่ป้ายแดง โพสต์เฟซบุ๊กและส่งไลน์ให้เพื่อนๆ ดู 
คุณต่อโชว์เลขทะเบียนป้ายแดงเป็นเลข 9948 แถมบอกใบ้ว่าให้ไปตีความกันเอาเองจะซื้อ 48 หรือ 84 ก็เอาที่สบายใจ ปรากฏว่าสองตัวบนเลขท้ายรางวัลที่ 1 ออกมาเลย 84 ทั้งแม่บ้าน ทั้งพี่เลี้ยงลูก คนขับรถ ถูกหวยกันทั้งบ้าน
ส่วนคนไปร่วมหมุนวงล้อออกสลากในงวดนี้อย่าง สุดจิตตรา คำดี ผู้อำนวยการฝ่ายสื่อสารองค์กร ธนาคารอาคารสงเคราะห์ (ธอส.)  ก็มอบโชคให้คน ธอส.เพราะปีนี้แบงก์มีอายุ 62  ปีแล้ว เลขท้าย 2 ตัวเลยออก 62 พอดิบพอดี   และ ธอส.จะก้าวขึ้นสู่ปีที่ 63 ในเร็วๆ นี้ ซึ่งฉัตรชัย ศิริไล กรรมการผู้จัดการแบงก์สั่งฉลองใหญ่ปลายเดือนนี้